open-index/open-wikipedia-markdown huggingface dataset:
Medalla Ashanti

A **medalla Ashanti** é unha condecoración británica de campaña instituída o 1 de xuño de 1874. Esta medalla concedeuse aos integrantes as forzas armadas nativas británicas, ás coloniais e ás aliadas, baixo o mando do xeneral de división Garnet Wolseley, que se despregaron contra o exército do monarca ashanti Kofi Karikari que ameazaba o Protectorado Británico da Costa de Ouro, no transcurso da terceira guerra Anglo-Ashanti, entre xuño de 1873 e febreiro de 1874. 

Entre as forzas participantes nesa contenda estaba un continxente da Mariña Real Británica que superaba os 3.500 efectivos e dous batallóns do Rexemento das Indias Occidentais, así como un batallón dos *Royal Welch Fusiliers*, outro dos *Black Watch* e a Brigada de Fusileiros.

## Caracterización 
A condecoración está cuñada na *Royal Mint* de Londres, nun disco de prata, cun diámetro de 36 milímetros. Coñécense tamén exemplares desta medalla en bronce, con idéntica caracterización.

* **Anverso**: no anverso reprodúcese a cabeza diademada e velada da raíña Vitoria do Reino Unido (1837-1901) ollando cara á esquerda, rodeada pola inscrición VICTORIA REGINA, partida a ambos os lados. cuxa marca de gravador L.C. WYON se aprecia en letras de pequeno tamaño no truncamento do pescozo da raíña.
* **Reverso**: a escena reproducida no reverso consiste nunha loita entre británicos e guerreiros ashanti na densidade da xungla, representativa da campaña conmemorada. O deseño desta face, obra de Edward Poynter, utilizouse tamén posteriormente para os reversos da medalla de África Oriental e Occidental, e da medalla de África Central. destinada aos militares que participaron na batalla de Amoaful e na toma de Coomassie (ou Kumasi), a cidade capital da rexión Ashanti, na actual República de Ghana, así como aos que protexeron as liñas de comunicación ao norte do río Pra.

Por outra banda, aos receptores da medalla Ashanti que con posteriormente acadaron tamén a medalla da África Oriental e Occidental concedéuselles o seu broche correspondente para poder acomodar nel ambas as medallas.

## Notas 
## Véxase tamén 
### Bibliografía 
* Joslin, L; Joslin, S. (1988). *British Battles and Medals*. Spink, Londresn. Páxinas 149-150.
* Mayo, J. H. (1897). "". En *Medals And Decorations Of The British Army And Navy. Vol 2*. A. Constable, Westminster. Páxinas 398-402.

### Outros artigos 
* Pobo ashanti
Sesės

***Sesės*** é un filme lituano-letón de 2024 escrito e dirixido por Laurynas Bareiša e protagonizado por Gelmine Glemzaite, Agne Kaktaite, Giedrius Kiela e Paulius Markevicius.

Estreouse na 77ª edición do Festival Internacional de Cinema de Locarno, onde Bareiša recibiu o premio ao mellor director, mentres que o elenco principal foi recoñecido co premio ás mellores interpretacións. Foi escollido como candidato de Lituania para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Gelminė Glemžaitė como Ernesta
* Paulius Markevičius como Lukas
* Agnė Kaktaitė como Justė
* Giedrius Kiela como Tomas

## Notas 
## Véxase tamén 
### Outros artigos 
* Filmes de Lituania propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Castillo (filme)

***Castillo*** é un filme maltés de 2024 dirixido por Abigail Mallia e escrito por Clare Azzopardi e Carlos Debattista. Foi escollido como candidato de Malta para o Óscar ó mellor filme en lingua non inglesa na 97ª edición dos premios, mais finalmente non foi nomedao.

## Personaxes 
* Mark Doneo como Dennis Castillo
* Simone Spiteri como Emma Barbara
* Simone Zammit como Emma Barbara (sénior)
* Analise Mifsud como Amanda
* Rachel Genovese como Catherine Penza
* Mark Mifsud como Robert Barbara
* Francesca Scerri como Anne Fsadni

## Notas 
## Véxase tamén 
### Outros artigos 
* Filmes de Malta propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Everybody Loves Touda

***Everybody Loves Touda*** (en ) é un filme marroquí de 2024 dirixido, coescrito e coproducido por Nabil Ayouch a partir dun guión de Maryam Touzani. Está protagonizado por Nisrin Erradi, no papel dunha moza cantante que soña en converterse nunha cantante tradicional marroquí e mudarse a Casablanca para obter un maior recoñecemento e unha vida mellor para o seu fillo. É unha coprodución entre Marrocos, Francia, Bélxica, Dinamarca, os Países Baixos e Noruega.

Foi escollido como candidato de Marrocos para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Nisrin Erradi como Touda
* Joud Chamihy como Yassine
* Jalila Talemsi como Rkia
* El Moustafa Boutankite como o violinista
* Lahcen Razzougui como amante

## Notas 
## Véxase tamén 
### Outros artigos 
* Filmes de Marrocos propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Sujo

***Sujo*** é un filme mexicano de 2024 escrito e dirixido por Astrid Rondero e Fernanda Valadez, e protagonizado por Juan Jesús Varela. Estreouse no Festival de Cinema de Sundance, onde gañou o premio do Gran Xurado de Cinema Dramático Mundial. É unha coprodución entre México, os Estados Unidos e Francia.

Foi escollido como candidato de México para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Juan Jesús Varela como Sujo/Jesús "El Ocho"
** Kevin Aguilar como Sujo (de neno)
* Sandra Lorenzano como Susana
* Karla Garrido como Rosalía
* Yadira Pérez como Nemesia
* Alexís Varela como Jai

## Notas 
## Véxase tamén 
### Outros artigos 
* Filmes propostos ó mellor filme internacional na 97ª edición dos Óscar
* Filmes de México propostos ó Óscar ó mellor filme internacional
Baavgai Bolohson

***Baavgai Bolohson*** (en ) é un filme mongol de 2023 escrito e dirixido por Zoljargal Purevdash, no seu debut como directora.

Foi o primeiro filme mongol en ser escollido para a súa proxección no Festival Internacional de Cinema de Cannes, onde competiu na sección *Un Certain Regard*. Foi escollido como candidato de Mongolia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Battsooj Uurtsaikh como Ulzii
* Nominjiguur Tsend como Tungaa
* Tuguldur Batsaikhan como Erkhemee
* Ganchimeg Sandagdordorj como nai
* Batmandakh Batchuluun as Garig
* Davaasamba Sharaw como o veciño
* Batzorig Sukhbaatar como o mestre de física

## Notas 
## Véxase tamén 
### Outros artigos 
* Filmes de Mongolia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Supermarket (filme de 2023)

***Supermarket*** é un filme montenegrino de 2023 escrito, producido, editado e dirixido por Nemanja Bečanović. Conta a historia dun home sen teito que vive agochado nun supermercado e que goza dos luxos que lle ofrece o sitio. Está protagonizado por Bojan Žirović, Branimir Popović e Ana Pejović. Foi descrito como unha reinterpretación moderna de Robinson Crusoe.

Foi escollido como candidato de Montenegro para o Óscar ó mellor filme internacional na 97ª edición dos premios, mais finalmente non foi nomeado. 

## Personaxes 
* Bojan Žirović
* Branimir Popović como Robert
* Ana Pejović como Mimi

## Notas 
## Véxase tamén 
### Outros artigos 
* Filmes de Montenegro propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Diversidade de unión

A **diversidade de unión** (*junctional diversity* na literatura inglesa) é o proceso inmunitario que consiste na introdución de variacións na secuencia do ADN debido a unha unión ou empalme incorrecto de segmentos xénicos durante a recombinación V(D)J. Este proceso de recombinación V(D)J ten funcións vitais para o sistema inmunitario dos vertebrados, xa que permite xerar un enorme repertorio de diferentes receptores de célula T (TCR) e de moléculas de inmunoglobulinas (Ig, anticorpos) que cómpren para o recoñecemento dos antíxenos de patóxenos polas células T e B, respectivamente.

## Proceso 
A diversidade de unión inclúe o proceso de recombinación somática ou recombinación V(D)J, durante o cal diferentes segmentos de xenes variables (os que están implicados no recoñecemento de antíxenos) dos TCRs e inmunoglobulinas se reorganizan e os segmentos non utilizados son eliminados. Isto orixina roturas de dobre febra entre os segmentos requiridos. Estes extremos forman bucles en forquita e deben ser empalmados de novo para formar unha soa febra. Esta unión ou empalme é un proceso moi impreciso que ten como resultado a adición ou subtracción variables de nucleótidos e isto xera a diversidade de unión.

A xeración de diversidade de unión empeza cando as proteínas RAG1 e RAG2, xunto con proteínas de reparación do ADN, como Artemis, realizan o corte nunha soa febra de bucles en forquita e a adición dunha serie de nucleótidos palíndromos (nucleótidos P). Despois disto, o encima desoxinucleotidil transferase terminal (TdT), engade aleatoriamente máis nucleótidos non-de molde (nucleótidos N, *nontemplate*). As febras de nova síntese enróscanse unha sobre a outra ("anélanse"), pero é común que haxa erros na complementariedade. As exonucleases eliminan aqueles nucleótidos que non están correctamente emparellados e os ocos énchense por medio da síntese de ADN e pola maquinaria de reparación. As exonucleases poden tamén causar o acurtamento desta unión; porén, este proceso aínda se coñece pouco.

A diversidade de unión pode orixinar mutacións por desprazamento do marco de lectura e, deste xeito, a produción de proteínas non funcionais.

## Notas
Mai Martaba

***Mai Martaba*** é un filme nixeriano de 2024 dirixido por Prince Aboki e escrito por A.G.M. Bashir e Babalola M. Oluwatobi. Foi escollido como candidato de Nixeria para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Ghali Abdallah Dz como Magajin Gari
* Khadija Abdullahi Yahaya como narradora
* Yahaya Sabo Abubakar como Wakili
* Muktar Aminu Haruna como Sarkin Yaki
* Tasi'u Maikaba como Turaki
* Auwal Ismail Marshal como Sanaya
* Fatima Mohammed como Princesa Sangaya
* Maryam Usman como Zinariya
* Adam A. Zango como Shugaba

## Notas 
## Véxase tamén 
### Outros artigos 
* Filmes de Nixeria propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Genma Rojo

**Genma Rojo López**, nada en Currelos o 30 de xuño de 1989, é unha investigadora galega da Escola Técnica Superior de Enxeñaría de Camiños, Canais e Portos da Coruña.

## Traxectoria 
Estudou Enxeñería Técnica de Obras Públicas na Universidade da Coruña, despois Enxeñería de Camiños, Canais e Portos na mesma universidade, en  2014 e 2015 fixo un mestrado de investigación en Enxeñería Civil. É Técnica de xestión I+D no CITEEC e profesora de Enxeñaría Civil na Universidade da Coruña. Realiza investigacións sobre o desenvolvemento de formigóns máis sostibles no Centro de Innovación Tecnolóxica en Edificación e Enxeñería Civil (CITEEC).

En 2025 a súa tese de doutoramento (*Investigación e novas técnicas intelixentes na caracterización do formigón autocompactante con residuos industriais e fibras para aumentar a súa sustentabilidade e vida útil*) foi galardoada co Premio ANCI 2024 a Teses de doutoramento. A súa investigación sobre novas técnicas intelixentes na caracterización do formigón autocompactante contribúe á sustentabilidade e resiliencia das infraestruturas e abre novas canles para a economía circular na construción. O premio foille entregado no Museo Nacional Thyssen-Bornemisza de Madrid, nun acto presidido polo ministro de Transportes e Mobilidade Sustentable, Óscar Puente. 

Ten publicado en revistas especializadas na materia dos seus estudos.

## Notas
Abang Adik

***Abang Adik*** (en ) é un filme malaisiano de 2023 escrito e dirixido por Jin Ong, no seu debut como director. O filme conta a historia de dous orfos sen papeis en Malaisia, Abang (Wu Kang-ren), unha persoa xordomuda e o seu indignado irmán máis novo Adik (Jack Tan) que loitan nun ambiente asolado pola pobreza e a delincuencia. Serene Lim, April Chan, Tan Kim Wang e Bront Palarae compoñen o resto do elenco.

Foi escollido como candidato de Malaisia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Wu Kang-ren como Chen Ah-bang (Abang)
* Jack Tan como Zhang Wen-di (Adik)
* Tan Kim Wang como Ms. Money
* Serene Lim como Li Jia En
* April Chan como Xiao-su
* Bront Palarae como xefe criminal

## Notas 
## Véxase tamén 
### Outros artigos 
* Filmes de Malaisia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Xaime Fandiño

**Xaime Francisco Fandiño Alonso**, coñecido artisticamente como **Fandi**, nado en Vigo en 1952, é un realizador de televisión, escritor e profesor universitario.

## Traxectoria 
É técnico especialista en Electrónica de Comunicacións (Centro FP Meixueiro de Vigo, 1984), licenciado en Xornalismo (Universidade de Santiago de Compostela, 1995). No ano 2000 doutorouse en Comunicación Social Audiovisual pola Universidade Complutense de Madrid coa tese *El ciclismo en directo en televisión en la era Induráin: producción y realización*, dirixida por Ramon Rosello Dalmau, con cualificación de cum laude. Realizou tamén un curso de Metodoloxía Didáctica de Formación de Formadores (INEM, 1997) e o Curso de Aptitude Pedagóxica (CAP) da Universidade de Santiago (1997).

Foi realizador desde o inicio da Televisión de Galicia en 1985. Ademais, dirixiu os programas *A tumba aberta*, *A toda máquina*, *Velaí...*, *Unha de romanos*, *O tesouro (Ánxel Fole)*, *Chambo*, *Comediantes* e *Vivir en Manhattan*. De 1990 a 1994 foi xefe de realización e edición de informativos e deportes e en 1996 coordinador do departamento creativo de deseño gráfico. Foi, ademais, realizador de diferentes eventos (entre 1987 e 2001) electorais, deportivos, informativos, musicais, institucionais, entretemento...

Durante os cursos académicos 1999/2000 e 2000/2001 foi profesor asociado na área de Comunicación Audiovisual e Publicidade na Facultade de Publicidade e Relacións Públicas de Pontevedra, da Universidade de Vigo, no curso 2001/2002 profesor titular interino na área de Comunicación Audiovisual e Publicidade na mesma facultade. Durante o bienio 2001/2002-2002/2003 foi o profesor do curso de doutoramento na Universidade de Vigo: "Realización e produción audiovisual. Da electromecánica á Multimedia". Durante o curso 2000/2001 foi profesor asociado de Comunicación Audiovisual no Instituto Superior de Maia (ISMAI) en Oporto-Portugal. En agosto do ano 2001 viaxou cunha bolsa AECI a México ó Instituto Tecnolóxico e de Estudios Superiores de Monterrey para impartir docencia nas materias de Produción de Vídeo e Produción Multimedia. Foi Decano da Facultade de Ciencias Sociais e da Comunicación da Universidade de Vigo desde 2003.

Realizou campañas de produción promocional e publicitaria, proxectos de investigación na Cátedra Filgueira Valverde durante os anos 2001 e 2002 como investigador titular e no Proxecto I+D Universidade de Vigo e Televisión de Galicia.

## Premios 
* OP-ART ó mellor programa de TVG por *A Tumba Aberta* (1987)
* TP ó mellor programa musical por *A toda máquina* (1988) 
* AGAPI á mellor produción de televisión por *Chambo* (1999).

## Notas
Marcos Dieste Trillo

**Marcos Dieste Trillo**, nado en Vilagarcía de Arousa o 15 de xuño de 2001, é un filólogo clásico galego.

## Traxectoria 
Cursou o Bacharelato en Vilagarcía de Arousa, e o grao de Filoloxía Clásica na Universidade de Santiago de Compostela, así como o Mestrado en Formación do Profesorado na mesma Universidade. Obtivo o Premio Fin de Carreira e o Premio Fin de Mestrado outorgados pola Universidade de Santiago de Compostela. Ademais, obtivo o Premio ao mellor Traballo de Fin de Mestrado no ámbito da didáctica concedido pola Asociación Ganimedes. En 2025 elaborou unha tese sobre oráculos gregos na Universidade de Santiago de Compostela.

É presidente da Asociación Estatal Ganimedes.

## Publicacións
**Los epítetos de las divinidades en los oráculos hexamétricos de Dídima* (Habis 55, Editorial Universidad de Sevilla).

## Notas
Escola Municipal de Teatro de Vigo

A **Escola Municipal de Teatro de Vigo** é un centro de ensino de carácter público, dependente do Concello de Vigo, e especializado en teatro.
## A escola 
O edificio que alberga a escola atópase situado no interior dunha edificación rectangular cun gran atrio ou patio central. A escola atópase no fondo, mentres que o resto dos edificios corresponden a un uso residencial.

A escola está composta por unha edificación central, onde se atopan a secretaría, a entrada e as escaleiras, e dúas ás laterais. Ten dous andares, e consta de varias aulas, biblioteca, vestiarios e un aula de atrezzo. 

## Plan de estudos 
O Plan de Estudos da Escola Municipal de Teatro de Vigo (EMTVigo) está estruturado en itinerarios que abarcan desde a dramatización infantil ata a formación avanzada en teatro. Cada itinerario está deseñado para diferentes rangos de idade e niveis de experiencia, e inclúe formación teórica e práctica. 

### Dramatización (4–8 anos)
Enfocado na expresión emocional e comunicativa a través da voz, o corpo, o ritmo e o espazo.
* **Dramatización I, II e III (4–6 anos)**
* **Dramatización IV (7–8 anos)** 
### Básico
Dirixido a alumnado desde 9 anos, dividido en tres grupos de idade: 9–11 anos, 12–15 anos e 16 anos ou máis, con tres niveis por grupo.
* **9–11 anos**
* **12–15 anos**
* **Maiores de 16 anos**
### Medio
Dirixido a alumnado desde 12 anos, dividido en dous grupos de idade: 12–15 anos e 16 anos ou máis, con tres niveis por grupo.
* **12–15 anos**
* **Maiores de 16 anos**
### Avanzado
Dirixido a alumnado que completou o itinerario Medio ou que acredite experiencia previa equivalente mediante probas de acceso.
* **Maiores de 12 anos**
### ForAgrup
Espazo para antigo alumnado que desexe continuar vinculado á actividade da escola, participando en producións teatrais e actividades conxuntas.

Este plan formativo busca potenciar a expresión corporal e vocal, a creatividade e a capacidade interpretativa do alumnado, adaptándose ás súas idades e niveis de desenvolvemento.

## Notas 
## Véxase tamén 
### Outros artigos 
* Escola Superior de Arte Dramática de Galicia
* Escola Municipal de Artes e Oficios de Vigo
Armand (filme)

***Armand*** é un filme noruegués de 2024 escrito e dirixido polo cineasta Halfdan Ullmann Tøndel, no seu debut como director. É unha coprodución entre Noruega, os Países Baixos, Alemaña e Suecia, e está protagonizado por Renate Reinsve, Ellen Dorrit Petersen, Endre Hellestveit, Thea Lambrechts Vaulen, Øystein Røger e Vera Veljovic.

Foi escollido como candidato de Noruega para o Óscar ó mellor filme internacional na 97ª edición dos premios, chegando a clasificarse na lista curta de decembro.

## Argumento 
Tras unha presunta agresión sexual entre dous nenos de 6 anos, os pais e o persoal da escola son chamados para esclarecer o incidente. Reúnen a Anders e Sarah, pais de Jon, e a Elisabeth, nai solteira de Armand, que supostamente agrediu a Jon.

Toda o filme ten lugar durante a reunión entre o persoal da escola e os pais.

## Personaxes 
* Renate Reinsve como Elizabeth
* Ellen Dorrit Petersen como Sarah
* Endre Hellestveit como Anders
* Thea Lambrechts Vaulen como Sunna
* Øystein Røger como Jarle
* Vera Veljovic como Ajsa

## Notas 
## Véxase tamén 
### Outros artigos 
* Filmes de Noruega propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Hay una puerta ahí

***Hay una puerta ahí*** é un filme documental hispano-uruguaio de 2023 escrito e dirixido por Facundo Ponce de León e Juan Ponce de León, no seu debut como directores. O filme trata sobre a amizade entre o doutor Enric Benito e o seu paciente Fernando Sureda, que busca unha morte prematura.

Foi escollido como candidato do Uruguai para o Óscar ó mellor filme internacional na 97ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes do Uruguai propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Despierta mamá

***Despierta mamá*** é un filme panameño de 2024 dirixido, escrito, producido e protagonizado por Arianne Benedetti. Trátase da odisea que emprenderá unha nai despois de que a súa filla desapareza misteriosamente tras sufrir un accidente na localidade onde viven. O resto do elenco está composto por Erick Elías, Mila Romedetti, Ana Alejandra Carrizo, Abraham Pino, Chris Oberto, Ingrid De Ycaza, Andrés Morales e Caio Mena. mais finalmente non foi nomeado.

## Personaxes 
O elenco de actores é o seguinte:

* Arianne Benedetti como Ali Galiano
* Mila Romedetti como Sofía Landa
* Erick Elías
* Ana Alejandra Carrizo
* Carlos Alfredo Lopez como sarxento
* Abraham Pino
* Temi Diaz como Jose
* Moises Briceño
* Chris Oberto
* Ash Olivera
* Liza Hernández
* Luis Arteaga
* Ingrid De Ycaza
* Marco Oses
* Christopher Oberto
* Andrés Morales
* Caio Mena

## Notas 
## Véxase tamén 
### Outros artigos 
* Filmes de Panamá propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Sverd i fjell

***Sverd i fjell*** (traducible ao galego como *Espadas na rocha*) é un monumento conmemorativo que se atopa no barrio de Hafrsfjord de Madla, un concello da cidade de Stavanger, no condado de Rogaland, en Noruega.

## Historia 
O monumento foi creado polo escultor Fritz Røed de Bryne e foi inaugurado polo rei Olavo V de Noruega en 1983. As tres espadas de bronce teñen  de altura e están plantadas na rocha dun pequeno outeiro ao carón do fiorde. Conmemoran a histórica batalla de Hafrsfjord que tivo lugar alí no ano 872, cando o rei Harald Fairhair reuniu toda Noruega baixo unha soa coroa. A espada máis grande representa ao vitorioso Harald, e as dúas espadas máis pequenas representan aos pequenos reis derrotados. O monumento tamén representa a paz, xa que as espadas están plantadas nunha rocha sólida, polo que nunca se poden quitar.

## Gallery

Ficheiro:Schwerter im Felsen. 04.jpg| 

## Notas
De terugreis

***De terugreis*** é un filme neerlandés de 2024 escrito por Marijn de Wit e coescrito e dirixido por Jelle de Jonge. Foi un grande éxito de recadación nos cinemas dos Países Baixos e foi galardoado coa Gouden Film.

Foi escollido como candidato dos Países Baixos para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Leny Breederveld como Maartje
* Martin van Waardenberg como Jaap
* Janni Goslinga como Jolanda
* Trudy de Jong como Corry
* Paul R. Kooij como Peter
* Annemarie Prins como Jet

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Sheesha Gar

***Sheesha Gar*** (en ) é un filme paquistaní de 2024 producido por Mano Animation Studios. Foi dirixido por Usman Riaz (no seu debut como director) cun guión de Moya O'Shea a partir dunha historia de O'Shea e Riaz. Foi producido por Khizer Riaz e Manuel Cristóbal. Cunha animación influenciada polo anime, é a primeira longametraxe de animación debuxada a man de Paquistán.

Foi escollido como candidato de Paquistán para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
## Notas 
## Véxase tamén 
### Outros artigos 
* Filmes de Paquistán propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Pod wulkanem

***Pod wulkanem*** é un filme polaco de 2024 dirixido por Damian Kocur. Estreouse no Festival Internacional de Cinema de Toronto o 8 de setembro de 2024.

Foi escollido como candidato de Polonia para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Unha familia ucraína de vacacións en Tenerife decátase de que non pode volver a casa por mor da invasión rusa de Ucraína.

## Personaxes 
* Sofiia Berezovska como Sofiia Kovalenko, unha rapaza ucraína de 16 anos.
* Roman Lutskyi como Roman Kovalenko, o pai de Sofiia.
* Anastasiia Karpenko como Anastasiia Kovalenko, madrasta de Sofiia.
* Fedir Pugachov como Fedir Kovalenko, irmán máis novo de Sofiia.

## Notas 
## Véxase tamén 
### Outros artigos 
* Filmes de Polonia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Grand Tour (filme)

***Grand Tour*** é un filme portugués de 2024 coescrito e dirixido por Miguel Gomes. Está protagonizado por Gonçalo Waddington e Crista Alfaiate. Estreouse o 22 de maio de 2024 no Festival Internacional de Cinema de Cannes de 2024, e foi escollido para competir pola Palma de Ouro na competición principal, onde gañou o premio ao mellor director. Foi escollido como candidato de Portugal para o Óscar ao mellor filme internacional na 97ª edición dos premios, mais finalmente non foi nomeado.

Gomes afirmou que o filme estaba inspirada nunha pasaxe do libro de W. Somerset Maugham *The Gentleman in the Parlour*.

## Personaxes 
* Gonçalo Waddington como Edward
* Crista Alfaiate como Molly
* Cláudio da Silva como Timothy Sanders
* Lang Khê Tran como Ngoc
* Jorge Andrade como Reginald
* João Pedro Vaz como Reverendo Carpenter
* João Pedro Bénard como Horace Seagrave
* Teresa Madruga como Espía
* Joana Bárcia como Lady Dragon
* Jani Zhao como Noiva Chinesa
* Manuela Couto como Mrs. Cooper
* Diogo Dória como Maior Brown
* Américo Silva como Comandante Británico
* Giacomo Leone como Signor Farnese

## Notas 
## Véxase tamén 
### Outros artigos 
* Filmes de Portugal propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
### Bibliografía 
*
Radio Galicia

**Radio Galicia Cadena SER** (fundada como EAJ-4 Unión Radio Galicia, en xaneiro de 1933 en Santiago de Compostela), en ocasións chamada tamén simplemente **SER Galicia**, é a decana das emisoras radiofónicas en Galicia. Forma parte da extensa rede de emisoras da Cadena SER, erixíndose como unha das súas dezasete cabeceiras rexionais. É, ademais, a emisora local da SER en Compostela.

## Frecuencias 
Dende os estudios de Radio Galicia, situados no 1ºA do edificio número 3 da rúa San Pedro de Mezonzo da capital galega, emiten as súas programacións as diferentes emisoras do Grupo PRISA en Galicia nas seguintes frecuencias:

## Audiencia 
Atendendo aos datos da terceira onda do Estudo Xeral de Medios do ano 2025, a Cadena SER consolidouse en Galicia —seguindo a tónica do conxunto do Estado español— como a emisora máis escoitada no territorio galego, conseguindo 22.000 oíntes máis que a suma de COPE e Onda Cero xuntas, e triplicando a audiencia da Radio Galega.

## Distincións 
Acadou varios Premios Ondas:
* 1988: Premio Ondas Nacional de Radio, pola cobertura informativa do accidente do cargueiro Casón.
* 2003: Premio Ondas Nacional de Radio ao mellor programa especial ou mellor cobertura dun acontecimiento nacional ou internacional (aos servizos informativos da SER, con especial referencia á súa redacción en Galicia, pola cobertura da catástrofe ecolóxica derivada do accidente do Prestige).
* 2013: Premio Ondas Nacional de Radio ao mellor tratamento informativo pola cobertura informativa do accidente ferroviario de Angrois.

## Notas
Santosh (filme de 2024)

***Santosh*** (en ) é un filme británico de 2024 rodado en lingua hindi e escrito e dirixido por Sandhya Suri. É unha coprodución internacional entre o Reino Unido, a India, Alemaña e Francia. Ambientada no norte da India rural, está protagonizada por Shahana Goswami como unha viúva que herda o traballo de policía do seu defunto marido.

Foi escollido como candidato do Reino Unido para o Óscar ao mellor filme internacional na 97ª edición dos premios, clasificándose na lista curta de decembro.

## Sinopse 
Conta a historia dunha viúva de 28 anos que toma o traballo do seu defunto marido como policía e ten que investigar o caso do asasinato dunha moza.

## Personaxes 
* Shahana Goswami como Santosh Saini
* Sunita Rajwar como Geeta Sharma
* Sanjay Bishnoi como Beniwal
* Kushal Dubey como Vikram
* Nawal Shukla como Thakur
* Pratibha Awasthi como Priya

## Production 
A rodaxe produciuse durante 45 días entre agosto e outubro de 2023 en Lucknow, na India.

## Notas 
## Véxase tamén 
### Outros artigos 
* Filmes do Reino Unido propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Servando Barreiro Fernández

**Servando Barreiro Fernández**, nado no século XX en Vigo, é un cantor, compositor e músico galego.

## Traxectoria 
Estudou no IES Santa Irene de Vigo e na Escola Técnica Superior de Arquitectura da Coruña.

Músico de formación clásica que axiña se interesou pola música tradicional da Galiza e Portugal.Fixo arranxos de melodías recollidas de diferentes cancioneiros galego-portugueses e realizou composicións musicais con letras propias e de poetas clásicos e contemporáneos galegos: Manolo Pipas (*Viaxe ao país das nubes*), Rochi Nóvoa (*Farrapos de boneca* (2013), *Muller de papel* (2015)), Miguel Angel Alonso Diz (*Mel*). Participou como músico en grupos de teatro e monicreques e na creación de grupos de música tradicional galega.

## Obras 
* *O son da sega* (1996). Ed. do Cumio. Servando & Retrincos... Con Suso Vaamonde como produtor executivo.
* *A dança do lume* (1999). Chorima Edicións.
* *Som voltas* (2006). Servando e Contradança. Agal.
* *Vicentinho e as árvores da paz* (2010), Tou-po-rou-tou. Libro-cd baseado en contos de Anxo Moure. Através Ed. 54 páxs. ISBN 978-8487305412.
* *A música das árbores* (2015). Vigo: Xerais. Libro-cd en coautoría con Anxo Moure e ilustracións de Chus Láuzara. 56 páxs. ISBN 978-84-9914-917-2.
* *A música da auga* (2018). 2 teixos. Con Anxo Moure.

## Premios 
* Gañador do IV Festival Galego da Canción coa gravación dun cd compartido cos demais finalistas en 1993.

## Notas
Hedd Wyn (filme)

***Hedd Wyn*** é un filme galés de 1992 escrito por Alan Llwyd e dirixido por Paul Turner. *Hedd Wyn* gañou o premio da Royal Television Society ao mellor drama e nos premios BAFTA Cymru en varias categorías.

Foi escollido como candidato do Reino Unido para o Óscar ao mellor filme internacional na 66ª edición dos premios, saíndo nomeado na categoría.

## Personaxes 
* Huw Garmon como Ellis Evans (Hedd Wyn)
* Catrin Fychan como Magi Evans
* Ceri Cunnington como Bob Evans
* Llio Silyn como Mary Evans
* Grey Evans como Evan Evans
* Gwen Ellis como Mary Evans
* Emma Kelly como Enid Evans
* Sioned Jones Williams como Cati Evans
* Llyr Joshua como Ifan Evans

## Notas 
## Véxase tamén 
### Outros artigos 
* Filmes do Reino Unido propostos ó Óscar ó mellor filme internacional
* Filmes propostos ó mellor filme internacional na 66ª edición dos Óscar
Adipocina

As **adipocinas** ou **adipocitocinas** (do grego '**, graxa; **', célula; e '''', movemento) son citocinas (proteínas de sinalización celular) segregadas polo tecido adiposo. Algunhas contribúen a un estado de inflamación de grao baixo relacionado coa obesidade ou ao desenvolvemento da síndrome metabólica, unha constelación de doenzas entre as que están a diabetes tipo 2, as doenzas cardiovasculares e a aterosclerose. A primeira adipocina que se descubriu foi a leptina en 1994. Desde entón, descubríronse centos de adipocinas.

Exemplos de adipocinas son:
* Leptina
* Adiponectina
* Apelina
* Chemerina
* Interleucina-6 (IL-6)
* Proteína quimiotáctica do monocito-1 (MCP-1)
* Inhibidor do activador do plasminóxeno-1 (PAI-1)
* Proteína que se une ao retinol 4 (RBP4)
* Factor de necrose tumoral
* Visfatina
* Omentina
* Vaspina (SERPINA12)
* Progranulina
* CTRP-4

A interleucina 8 (IL-8), interleucina 10 (IL-10), interferón gamma (IFN-γ) e a proteína inducible 10 (IP-10 ou CXCL10) foron asociadas co peso corporal excesivo.

## Notas 
## Véxase tamén 
### Outros artigos 
* Tecido adiposo
* Hepatocina
* Miocina

### Ligazóns externas 
*
Cryptococcus (insecto)

***Cryptococcus*** é un xénero de insectos cocomorfos da familia Eriococcidae.

## Véxase tamén 
### Ligazóns externas 
* *Cryptococcus* en Uniprot.org
Santo Domingo de las Posadas

**Santo Domingo de las Posadas** é un concello español da provincia de Ávila, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 69 habitantes.

## Notas 
## Véxase tamén
A Toxa, O Grove, O Grove

**A Toxa** é un lugar da parroquia de San Martiño do Grove no concello pontevedrés do Grove, na Comarca do Salnés. Sitúase na illa da Toxa.

Segundo o Instituto Galego de Estatística, en 2024 tiña 73 habitantes (36 homes e 37 mulleres).

## Lugares e parroquias
### Lugares da parroquia do Grove
### Parroquias do Grove
## Notas
Celia Rico Clavellino

**Celia Rico Clavellino**, nada en Constantina, Sevilla, en 1982, é unha guionista e directora de cinema española.

## Traxectoria 
Os seus inicios profesionais foron nos equipos técnicos de filmes como *Blancanieves* de Pablo Berger, *Dictado* de Antonio Chavarrías, *14 días con Víctor* de Román Parrado ou *Guest* de José Luis Guerín .

Como directora iniciouse no 2012 con *Luisa no está en casa*, seleccionada polo Festival de Cine de Málaga e a Semana Internacional de Cine de Valladolid. No 2016 participu como guionista en *Quatretondeta,* nomeada aos Premios Goya en 2017.

A súa ópera prima como directora e guionista foi *Viaje al cuarto de una madre*, coa que gañou o premio ao mellor guión nos Premios Gaudí e no Festival Internacional de Cinema de Almería. Con *Los pequeños amores* logrou a Biznaga de Prata Premio Especial do Xurado no Festival de Cine de Málaga de 2024.

En *La buena letra* adapta a novela de Rafael Chirbes ao cinema, este filme obtivo a mención especial do Xurado no Festival de Málaga de 2025. 

## Notas
Cryptococcus

***Cryptococcus*** é un xénero de fungos da familia Cryptococcaceae que inclúe tanto especies filamentosas coma de tipo lévedo. As formas sexuais filamentosas ou teleomorfos eran antes clasificadas no xénero *Filobasidiella*, mentres que *Cryptococcus* se reservaba para as de tipo lévedo. Porén, a maioría das especies de lévedos denominadas antes *Cryptococcus* están agora situadas en diferentes xéneros. Algunhas especies de *Cryptococcus* causan a doenza chamada criptococose.

## Taxonomía 
O xénero foi descrito polo micólogo francés Jean Paul Vuillemin en 1901, cando non conseguiu atoparlle as ascósporas características do xénero *Saccharomyces* ao lévedo previamente coñecido como *Saccharomyces neoformans*. Pode reproducirse sexualmente consigo mesmo no seu ciclo vital.
* *Cryptococcus amylolentus* 
* *Cryptococcus asgardensis* 
* *Cryptococcus aureus* 
* *Cryptococcus bacillisporus* 
* *Cryptococcus baldrensis* 
* *Cryptococcus cavarae* 
* *Cryptococcus cellulolyticus* 
* *Cryptococcus cereanus* 
* *Cryptococcus consortionis* 
* *Cryptococcus decagattii* 
* *Cryptococcus deneoformans* 
* *Cryptococcus depauperatus* 
* *Cryptococcus deuterogattii* 
* *Cryptococcus elinovii* 
* *Cryptococcus ferigula* 
* *Cryptococcus festucosus* 
* *Cryptococcus floricola* 
* *Cryptococcus gattii* 
* *Cryptococcus hempflingii* 
* *Cryptococcus heveanensis* 
* *Cryptococcus himalayensis* 
* *Cryptococcus hominis* 
* *Cryptococcus lactativorus* 
* *Cryptococcus longus* 
* *Cryptococcus lupi* 
* *Cryptococcus luteus* 
* *Cryptococcus montanae* 
* *Cryptococcus musci* 
* *Cryptococcus mycelialis* 
* *Cryptococcus neoformans* 
* *Cryptococcus nyarrowii* 
* *Cryptococcus pseudolongus* 
* *Cryptococcus ramirezgomezianus* 
* *Cryptococcus saitoi* 
* *Cryptococcus socialis* 
* *Cryptococcus tetragattii* 
* *Cryptococcus tyrolensis* 
* *Cryptococcus uniguttulatus* 
* *Cryptococcus watticus* 
* *Cryptococcus wingfieldii* 
* *Cryptococcus wrightensis* 

## Notas
Tinguidura de Field

[miniatura|[Micrografía dunha tinguidura de Field que mostra un melanoma maligno.]]
A **tinguidura de Field** é un método de tinguidura histolóxica usada principalmente para tinguir frotis de sangue. Utilízase para tinguir películas de sangue grosas para descubrir os parasitos da malaria. A tinguidura de Field é unha versión da tinguidura Romanowsky, usada para o procesamento rápido de espécimes. 

Esta tinguidura consta de dúas partes: tinguidura de Field A, que utiliza azul de metileno e Azure 1 disoltos en solución tampón de fosfato, e tinguidura de Field B, que usa eosina Y en solución tampón. Esta tinguidura recibe o seu nome en lembranza do médico inglés John William Field, que a desenvolveu en 1941.

## Galería 

Ficheiro:Colorectal adenocarcinoma cytology intermed mag.jpg|Tinguidura de Field de adenocarcinoma colorrectal.
Ficheiro:Granuloma cytology.jpg|Tinguidura de Field dun granuloma.

## Notas 
## Véxase tamén 
### Ligazóns exterans 
*Receita da tinguidura de Field (thelabrat.com)
Concha Roldán

**Concha Roldán Panadero**, nada en Madrid o 14 de setembro de 1958, é unha filósofa feminista española.

## Traxectoria 
Foi directora do Instituto de Filosofía do Consello Superior de Investigacións Científicas. Desde 2015 é Presidenta da Asociación Española de Ética e Filosofía Política. Tamén preside a Comisión Nacional de Avaliación de Filosofía e Filoloxía na CNEAI (Axencia Nacional da Avaliación da Calidade e Acreditación, ANECA). Unha das súas líñas principais de traballo é a igualdade de xénero e presidea Asociación para a Igualdade de Xénero GENET. É a autora de *Entre Casandra y Clío. Una historia de la filosofía de la historia*.

## Notas 
## Véxase tamén 
### Outros artigos 
* Cèlia Amorós Puente
* Ana de Miguel
* Alicia Puleo
Trei kilometri pâna la capatul lumii

***Trei kilometri pâna la capatul lumii*** é un filme romanés de 2024 dirixido por Emanuel Pârvu, a partir dun guión que el coescribiu con Miruna Berescu. Está protagonizado por Ciprian Chiujdea, Bogdan Dumitrache e Laura Vasiliu. Conta as consecuencias dun crime de odio contra un mozo homosexual nunha pequena aldea romanesa.

Estreouse no Festival Internacional de Cinema de Cannes o 17 de maio de 2024, onde competiu pola Palma de Ouro e gañou a Palma Queer. Foi escollido como candidato de Romanía para o Óscar ó mellor filme internacional e o Óscar ó mellor documental na 97ª edición dos premios, mais finalmente non foi nomeado.

## Sinopse 
Adi, un mozo homosexual de 17 anos, pasa o verán na súa vila natal, no delta do Danubio. Unha noite, sofre unha brutal agresión sexual na rúa; ao día seguinte, o seu mundo muda. Os seus pais xa non o miran coma antes, e a aparente tranquilidade da vila comeza a esfarelarse.

## Personaxes 
* Ciprian Chiujdea como Adi
* Bogdan Dumitrache como o pai
* Laura Vasiliu como a nai
* Valeriu Andriuță como o xefe de policía
* Ingrid Micu-Berescu como Ilinca
* Richard Bovnoczki
* Adrian Titieni como o sacerdote
* Alina Berzunţeanu
* Radu Gabriel
* Crina Semciuc

## Notas 
## Véxase tamén 
### Outros artigos 
* Filmes de Romanía propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Dahomey (filme)

***Dahomey*** é un filme senegalés de 2024 dirixido por Mati Diop. É unha dramatización da devolución de 26 tesouros reais do Reino de Dahomey (no actual Benín), que se conservaban en museos de Francia. A película explora como os artefactos foron devoltos de Francia a Benín e as reaccións dos benineses. Foi unha coprodución internacional entre compañías de Francia, o Senegal e Benín.

Estreouse na competición principal da 74ª edición Festival Internacional de Cinema de Berlín, onde gañou o meirande premio do festival, o Oso de Ouro. Estreouse nos cinemas de Francia o 11 de setembro de 2024 por Les Films du Losange, con grande éxito da crítica. Foi nomeado un dos 5 mellores filmes documentais de 2024 polo National Board of Review. Foi escollido como candidato do Senegal para o Óscar ó mellor filme internacional na 97ª edición dos premios, clasificándose na lista curta de decembro.

## Notas 
## Véxase tamén 
### Outros artigos 
* Filmes do Senegal propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Feminismo descolonial

**O feminismo descolonial** ou **feminismo decolonial** é unha corrente feminista que xurdiu en América Latina. Dálle a máxima importancia á intersección de conflitos entre sexo/xénero, clase e raza. No estudo desta intersección, esta corrente estuda o papel das institucións e as categorías culturais impostas polo colonialismo e o neocolonialismo e cuestiona o feminismo eurocéntrico ou universalista occidental.

## Historia 
É un movemento que xurdiu da terceira onda e tamén se denominou feminismo periférico, poscolonial ou do terceiro mundo. É un concepto desenvolvido no marco dos estados neoliberais e das sociedades desiguais e racistas para abordar a condición das mulleres non brancas e as súas necesidades. É dicir, as protagonistas que lle dan sentido a esta proposta son as mulleres que viven na periferia social: mulleres pobres, mulleres con discapacidade, mulleres con outras orientacións sexuais e, especialmente, as coñecidas como migrantes.

As súas principais voceiras son María Lugones, Karina Bidaseca, Rita Segato, Ana Marcela Montanaro, Yuderkys Espinosa Miñoso, Karina Ochoa, Gladys Tzul Tzul, Adriana Guzmán, Diana Gómez Correal e Ochy Curiel, entre outras.

## Notas
María Lugones

**María Lugones**, nada en Buenos Aires en 1944 e finada o 14 de xullo de 2020, foi unha filósofa, feminista, investigadora, profesora e activista arxentina.

## Traxectoria 
Lugones teorizou sobre varias formas de resistencia contra opresións múltiples. É recoñecida pola teoría dos "eu diversificados" (*multiple selves*), o seu traballo sobre feminismo descolonial e o concepto de colonialidade de xénero, onde postula que o xénero é unha imposición colonial. Con base no concepto fundamental de colonialidade do poder de Aníbal Quijano, a colonialidade do xénero explora como o colonialismo europeo influenciou e lles impuxo estruturas de xénero europeas aos pobos indíxenas das Américas. Este concepto desafía a noción de que o xénero pode ser illado dos impactos do colonialismo.

## Notas
Aníbal Quijano

**Aníbal Quijano Obregón**, nado no Departamento de Áncash o 17 de novembro de 1930 e finado en Lima o 31 de maio de 2018 foi un sociólogo marxista-mariateguista, investigador, catedrático e teórico político peruano.

## Traxectoria 
É coñecido por desenvolver o concepto de "colonialidade do poder". O seu traballo influíu nos campos dos estudos decoloniais e da teoría crítica.

## Notas
Gladys Tzul Tzul

**Gladys Elizabeth Tzul Tzul**, nada en Totonicapán en 1982, é unha activista, intelectual, socióloga e artista visual maia quiché.

## Traxectoria 
Tzul Tzul é descendente do líder quiché Atanasio Tzul quen en 1820 liderou unha revolución indíxena. 

O seu traballo académico céntrase nas relacións das mulleres indíxenas dentro das súas comunidades e con estruturas políticas máis amplas, como os gobernos. En moitos dos seus artigos, Tzul Tzul describe como as mulleres indíxenas resisten á dominación e á explotación a través da democracia comunal nos Andes e en Mesoamérica. Unha das súas crenzas principais é a propiedade indíxena da terra.  

Tzul Tzul é membro do colectivo de fotógrafas indíxenas “Con Voz Propia”. Esta organización fundouse en resposta aos programas do goberno nacional que afirmaban ter como obxectivo "liberar" as mulleres indíxenas; Pola contra, Con Voz Propia busca apoderar as mulleres indíxenas para que se representen a si mesmas a través da fotografía.

## Notas
Françoise Vergès

**Françoise Vergès**, nada en París o 23 de xaneiro de 1952, é unha politicóloga francesa antirracista e feminista.

## Traxectoria 
Licenciada en Ciencias Políticas e Estudos da Muller pola Universidade de San Diego e doutora en Teoría Política pola Universidade de Berkeley, é unha das intelectuais máis relevantes en relación á descolonización das artes e os museos.

É unha pensadora clave do feminismo descolonial. Denuncia os sistemas de dominación racial e de xénero e o colonialismo, especialmente do Estado francés. Escribiu múltiples libros sobre a escravitude, o colonialismo, o patriarcado e as súas resistencias.

## Notas
Ruski konzul

***Ruski konzul*** (en ) é un filme serbio de 2024 dirixido por Miroslav Lekić. O guión foi escrito por Miroslav Lekić, Vladimir Tabašević e Igor Bojović baseándose na novela homónima de Vuk Drašković. Está ambientado na década de 1970, que se pode considerar unha época clave da crise de Kosovo-Metohija, que definiu a futura coexistencia de serbios e albaneses en Kosovo e Metohija. Estreouse na 52ª edición Festival Internacional de Cinema FEST o 3 de marzo de 2024. Estreouse nos cinemas o 7 de marzo do mesmo ano.

Foi escollido como candidato de Serbia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
*Žarko Laušević como Ljuba Božović
*Nebojsa Dugalić como Ilija Jugović
*Viska Viska como Halit Berisha
*Nada Macankovic como Vida Murici
*Danica Radulovic
*Svetozar Cvetkovic
*Paulina Manov
*Konstantin Fidanov
*Petar Zekavica

## Produción 
A rodaxe durou arredor de 2 meses no período dende o 15 de maio até o 13 de xullo de 2023 en lugares como Belgrado, Požarevac e Mladenovac.

## Notas 
## Véxase tamén 
### Outros artigos 
* Filmes de Serbia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
La Luna (filme de 2023)

***La Luna*** é un filme coproducido entre Singapur e Malaisia de 2023 escrito e dirixido por M. Raihan Halim. Está protagonizado por Shaheizy Sam e Sharifah Amani.

Foi escollido como candidato de Singapur para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Shaheizy Sam como Salihin Arshad
* Sharifah Amani como Hanie Abdullah
* Wan Hanafi Su como Tok Hassan
* Hisyam Hamid como Pa'at
* Nadiya Nissa como Yam
* Nam Ron como Ayob
* Farah Ahmad como Enah
* Iedil Dzuhrie Alaudin como Ustaz Fauzi
* Wafiy Ilhan como Yazid
* Syumaila Salihin como Azura Salihin
* Bella Rahim como Peah
* Elza Irdalynna como Jenab
* Nizam Hashim como Eunos

## Notas 
## Véxase tamén 
### Outros artigos 
* Filmes de Singapur propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Brais Fernández Prieto

**Brais Fernández Prieto**, nado en Coles o 11 de abril de 2000, é un filólogo hispánico galego.

## Traxectoria 
Cursou o Bacharelato en Ourense, e o grao de Lingua e Literatura Españolas na Universidade de Santiago de Compostela, así como o Mestrado en Estudos da Literatura e a Cultura na mesma Universidade.

Na actualidade, elabora unha tese sobre desamortizacións na literatura periférica peninsular do século XIX na Universidade de Santiago de Compostela. Ademais, é bolseiro de investigación do Centro Ramón Piñeiro para a Investigación en Humanidades.

## Publicacións
### Artigos 
**2025, Los personajes de El señor de Bembibre: una aproximación desde la geografía literaria.*
*2024, *Martín López-Vega, Periferias emancipadas. Políticas de la representación espacial en la Iberia reimaginada.*
*2023, *Nuevos espacios, nuevos formatos, nuevas dramaturgias en el teatro hispánico actual,* de Belén Tortosa Pujante y Guadalupe Soria (ed.)

## Notas
Den sista resan

***Den sista resan*** é un filme documental sueco de 2024 dirixido por Filip Hammar e Fredrik Wikingsson. Conta a historia do dúo de directores e o profesor de francés xubilado Lars Hammar, o pai de Filip, nunha viaxe a Francia coa esperanza de reavivar a súa case inexistente faísca de vida.

Foi escollido como candidato de Suecia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Filip Hammar
* Fredrik Wikingsson
* Lars Hammar

## Notas 
## Véxase tamén 
### Outros artigos 
* Filmes de Suecia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar